Henrik Gustaf von Knorring

Henrik Gustaf von Knorring (15. toukokuuta 1753 Pori – 19. helmikuuta 1833 Kokemäki) oli suomalainen sotilas ja valtiopäivämies.

Von Knorringin vanhemmat olivat majuri Frans Henrik von Knorring (1712-1784) ja ruotsalaissyntyinen Christina Johanna Ribbing (1727-1801). Hänen sisaruksiaan olivat kapteeni Johan Otto von Knorring (1754-1827); everstiluutnantti Karl Fredrik von Knorring (1757-1810); Johanna Charlotta von Knorring Fahlstedt (1758-1829); majuri Georg Reinhold von Knorring (1761-1841 ); Henrika Christina von Knorring von Schéele (1764-1840) ja eversti Berndt Ulrik von Knorring (1768-1832).

Henrik Gustaf von Knorring tuli ylioppilaaksi vuonna 1766. Hän oli lippumies Hämeen läänin jalkaväkirykmentissä vuonna 1768, vapaaehtoinen linnoituskunnassa vuonna 1769, kersantti tykistössä vuonna 1771 ja aliluutnantti samana vuonna. Siirron Hämeen läänin jalkaväkirykmenttiin hän sai vuonna 1778 ja  Porin läänin jalkaväkirykmentissä hänestä tuli kapteeni vuonna 1779, 2-majuri 1782, everstiluutnantti vuonna 1792 ja armeijaneversti vuonna 1801. Sotapalveluksesta hän erosi vuonna 1804. Henrik Gustaf von Knorring omisti isänsä perintönä Kokemäenkartanon. Hän oli aatelissäädyssä edustaja Porvoon valtiopäivillä 1809.

Hänen puolisonsa vuodesta 1788 lähtien oli Renata Elisabet Blum "Blom", "Blume" (1771-1841), joka oli luutnantti Johan Petter Blomin (1733-1797), joka omisti Yyterin säteriratsutilan ja Katarina Kristina Lebellin (1749-1821) tytär. Katarina oli Porin ja Ulvilan kirkkoherra Mikael Kasimirsson Lebellin tytär. 

Henrik Gustaf von Knorringille ja Renata Elisabet Blumille syntyi 14 lasta, joista kahdeksan kuoli lapsena: 

 Johan Gustaf von Knorring; (1789-1839), avioitui Henriette Elisabet Ehrenstolpen (1798-1878) kanssa, joka oli Oulun maaherra Carl Henrik Ehrenstolpen ja Anna Elisabet von Kothenin tytär, joka omisti Joutsniemen tilan Kangasalla
 ruustinna Kristina Agata Henriksdotter von Knorring Bohm; (1791-1880), avioitui Pirkkalan kirkkoherra ja lääninrovasti Samuel Samuelsson Bohmin (1770-1831) kanssa n. vuonna 1812
 kirkkoherra, kirjailija, jumaluusopin tohtori Frans Peter von Knorring; (1792-1875)
 kamariherra Karl Henrik von Knorring; (1793-1863)
 Sebastian von Knorring; (1795-1890), avioitui serkkunsa Eva Fredrike Wilhelmina Lybeckerin (1803-1890) kanssa; palveli Ruotsin armeijassa noin vuodesta 1812 lähtien ja kuoli Ruotsissa 94-vuotiaana. Heille syntyi Rudan kruununtilalla Asbyssä Itä-Götanmaalla kaksi lasta: Christina Elisabet von Knorring von Rothstein (1837-1917) ja Gustaf Herman von Knorring (1839-1864). Molemmat olivat lapsettomia. 
 Vivika Regnata von Knorring; (1796-?), kuoli lapsena
 Albertina Fredrika von Knorring; (1798-1799), kuoli lapsena
 Gustava Sofia Eleanora von Knorring; (1799-?), kuoli lapsena
 Georg Reinhold von Knorring; (1801-1864), avioitui Johanneksesta kotoisin olevan Helena Katarina Augusta Seitzin (1829-1853) kanssa; heille syntyivät Salmin pitäjässä: Matilda Helena von Knorring Procopé (1849-1920); Agata Elisabet von Knorring (1851-1921) ja Georg Herman von Knorring (1853-1853), kuoli sylilapsena.
 Herman Fredrik von Knorring; (1802-?), kuoli lapsena
 Eva von Knorring; (1804-?), kuoli lapsena
 eversti Magnus Kasimir von Knorring; (1806-1884), Teivaalan tilan omistaja Ylöjärvellä; avioitui Josefina Lönnblad Lilliebrunnin (1819-1882) kanssa. Lapset: Eva Charlotta Sofia Lilliebrunn (1843-); Josef Ludvig Lilliebrunn (1844-) ja Carl Oskar Lilliebrunn (1845-) Josefinan 1. avioliitosta sekä Agata Magdalena Augusta Malin von Knorring Ramsay (1853-1936), avioitui 1897 Arthur Rikhard Ramsayn kanssa; Knut Kasimir von Knorring (1856-1873) ja Anni von Knorring (1858-1933).
 Alexander Berndt Ado von Knorring; (1808-?), kuoli lapsena
 Eugen Theodor von Knorring; (1812-1874)

Kirkkoherra Frans Peter von Knorring, kapteeni Karl Henrik von Knorring ja senaattori Eugen von Knorring olivat Henrik Gustaf von Knorringin ja Renata Elisabet Blumin poikia.

Lähteet

 Suomalaiset everstit
 Suomalaiset aateliset
 Suomen suuriruhtinaskunnan aatelissäädyn valtiopäivämiehet
 Porvoon valtiopäivät
 Vuonna 1753 syntyneet
 Vuonna 1833 kuolleet